নগাঁৱৰ ৰাইদংগীয়াত আজি বিয়লি সংঘটিত এক চাঞ্চল্যকৰ ডকাইতি কাণ্ডই অঞ্চলটোত তীব্ৰ প্ৰতিক্ৰিয়াৰ সৃষ্টি কৰিছে। উক্ত ঘটনাত দুজন লোক দুৰ্বৃত্তৰ আক্ৰমণৰ বলি হ'বলগীয়া হয়।
প্ৰাপ্ত তথ্য মতে, ৰাইদংগীয়াত আজি আবেলি অস্ত্ৰৰে সু-সজ্জিত এটা তিনিজনীয়া দুৰ্বৃত্তৰ অচিনাক্ত দলে অঞ্চলটোৰ দুজনকৈ লোকক আক্ৰমণ কৰাৰ লগতে শূন্যলৈ গুলী ফুটাই তেওঁলোকৰ পৰা নগদ ১,৮০,০০০ টকা লুটি লৈ যায়।
ডকাইতৰ দলে বলপূৰ্বকভাৱে টকা কাঢ়ি নিয়া যুৱক দুজন হৈছে গোবিন্দ শৰ্মা আৰু সুব্ৰত দে। তেওঁলোক হিন্দুস্থান লিভাৰৰ কৰ্মচাৰী বুলি জানিব পৰা গৈছে।
এই ঘটনাৰ খবৰ পোৱাৰ পিছত জাজৰি আৰক্ষী ঘটনাস্থলীত উপস্থিত হৈ তদন্ত অব্যাহত ৰাখিছে যদিও বাতৰি লিখা পৰলৈকে দোষীক কৰায়ত্ত কৰিবলৈ সক্ষম হোৱা নায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
